חן אמסלם-זגורי

חן אמסלם-זגורי (נולדה ב-20 בינואר 1991) היא שחקנית ישראלית. אמסלם נולדה, גדלה והתחנכה בעפולה. בת להורים ממוצא מרוקאי. בנעוריה למדה בתיכון בן-גוריון במגמת תיאטרון שבעיר מגוריה. בצה"ל שירתה בלהקת חיל התקשוב. לאחר שחרורה מהצבא למדה "משחק מול מצלמה" בניהולה של גלית רוזנשטיין ולאחר מכן למדה בסטודיו למשחק של יורם לוינשטיין, ופרשה לאחר מספר חודשים לטובת תפקידה בסדרת הטלוויזיה "זגורי אימפריה". במהלך לימודי המשחק בשנת 2012 השתתפה גם בסרט סטודנטים קצר בשם "אזעקת שווא", בבימויה של גבי ירקוני. הסרט השתתף בפסטיבל הסרטים הבינלאומי בחיפה, בקטגוריית הסרטים הקצרים. בנוסף, שיחקה אמסלם במחזמר "קרן אור", בבימויה של הדר גלרון ובאופרה "שיקוי אהבה", בבימויו של דני ארליך. בשנת 2014 החלה לשחק בסדרת הדרמה המצליחה "זגורי אימפריה", ששודרה בערוץ HOT3, את דמותה של אבישג זגורי. בשנת 2015 החלה להופיע בתוכנית הקומית "מלחמת המינים" המשודרת בערוץ 13 ולשחק בתפקיד "שילה" במחזמר "שיער", שהועלה בתיאטרון הקאמרי. בראשית שנת 2016 החלה לגלם את תפקיד "מרי" בהצגה "חצוצרה בואדי" שעלתה בתיאטרון חיפה. ואת רעות בעונתה השנייה של דרמת הפשע "פצועים בראש" אשר עלתה לשידור בינואר 2016 ב-HOT. בשנה זו שיחקה גם בסדרת הרשת הקומית "הרוסים". בשנת 2017 כיכבה בסרט הקולנוע "מכתוב" בבימוים של חנן סביון וגיא עמיר שגם משחקים בסרט, ובקומדיה הרומנטית "ואז היא הגיעה" סרטו של רועי פלורנטין על פי תסריט של שי להב. בשנת 2018 גילמה את מאיה, אחת מנשותיו של ראש הכת שבתאי צדיק בסדרת הדרמה "הרמון", ששודרה בערוץ רשת 13. בסדרה "שלטון הצללים" גילמה את דמותה של מורן, ובסדרת הרשת "לא הכל ורוד" גילמה את גיסתו של תום. מאותה שנה החלה גם לשחק בתפקיד הראשי את דמותה של הפרקליטה מרסל בן-דוד, בסדרת הדרמה "פמת"א", ששודרה בערוץ כאן 11. בחנוכה 2018 השתתפה בהצגה "שובם של המכבים", לצדם של רוני דלומי, עוז זהבי, מייקל לואיס ואגם בוחבוט. ב-2020 החלה לשחק בתפקיד הראשי את דמותה של אתי אלון בסדרה "אתי אלון – האישה שגנבה 250 מיליון", ששודרה בקשת 12. באותו החודש הוציאה את סינגל הבכורה שלה, "ככה זה", במסגרת הפרויקט "המחברת של אליה" של הפזמונאי אליה רוסיליו. באוגוסט 2021 יצא לאקרנים הסרט "פול ספיד", בו גילמה את יעל. באותה שנה גילמה את מיכל, הדמות הראשית במחזמר "לעבור את הקיר" שמבוסס על סרט בעל אותו שם. בשנת 2022 שיחקה בסרט הקולנוע "בתולים" של הבמאי והתסריטאי מאור זגורי. בשנת 2023 גילמה את טליה בסדרה "בני מצווה" בכאן חינוכית. בשנת 2024 שיחקה בסרט הקולנוע "אמצע החיים".באותה שנה הצטרפה כפרזנטורית לדביר בנדק, ושניהם מככבים ביחד בפרסומות של "בנק מזרחי טפחות" (בנדק הוא פרזנטור בפרסומות אלו משנת 2009). נשואה לבמאי והיוצר מאור זגורי, אותו פגשה במהלך צילומי סדרת הטלוויזיה "זגורי אימפריה". הם נישאו ב-3 באוקטובר 2017. ב-12 באפריל 2019 נולדה בתם הבכורה. ב-16 במאי 2022 נולד בנם. מדיה וקבצים בנושא חן אמסלם-זגורי בוויקישיתוף חן אמסלם-זגורי, ברשת החברתית פייסבוק חן אמסלם-זגורי, ברשת החברתית אינסטגרם חן אמסלם-זגורי, במיזם "אישים" לתיעוד היצירה הישראלית חן אמסלם-זגורי, במסד הנתונים הקולנועיים IMDb (באנגלית) חן אמסלם-זגורי, באתר "אידיבי", מאגר הידע העברי לקולנוע ישראלי ועולמי חן אמסלם-זגורי, באתר ספוטיפיי דודי טל, עכבר העיר אונליין, חן אמסלם: "אני מחייכת לפפראצי", באתר הארץ, 1 ביולי 2014 הדס בשן, כמה זה קשה כשהלב שלך מרוח על מדורי הרכילות?, באתר את, 5 ביוני 2016 שי ארזואן, הדרמה הפוליטית של חן אמסלם זגורי ואביב אלוש, באתר רשת, 14 בדצמבר 2016 אבנר שביט‏, אחרי החתונה: ריאיון עם חן אמסלם על "מכתוב", משאלות, מחמאות ורגשות, באתר וואלה, 4 באוקטובר 2017 יואב בירנברג, מלכת ההרמון, באתר "ידיעות אחרונות", 7 בפברואר 2018 הילה רגב, חן אמסלם-זגורי: "המזרחיות היא כוח-העל שלי. זו אני וזה הקסם שלי", באתר Xnet‏, 21 במאי 2018 אדם סרור‏, חן אמסלם על משה איבגי: "אני מקווה שהצדק ייעשה", באתר וואלה, 24 במאי 2018 דנה ספקטור, אמסלם אימפריה, באתר "ידיעות אחרונות", 20 בדצמבר 2018 איתי סגל, מלכת האימפריה, באתר "ידיעות אחרונות", 4 ביוני 2021 אורלי מירקין, ‏"ביום שנפל לי האסימון שהתפקידים של המזרחית החזקה, הפלפלית, זה התפקידים הכי שווים – נפתח לי, ועשיתי כל דבר", באתר ‏מאקו‏, 28 בינואר 2022 יפעת הללי אברהם, ‏רק בת 25: חן אמסלם חוגגת יום הולדת, באתר ‏מאקו‏, 20 בינואר 2015 תמר רותם, עוז זהבי, חן אמסלם ודן שפירא יככבו במחזמר "שיער", באתר הארץ, 30 ביוני 2014 איתמר חדד‏, הכת, השפחות וההשראה מגואל רצון: הסדרה החדשה והמטלטלת, באתר וואלה, 30 בינואר 2018 חן אמסלם - ככה זה (מתוך "המחברת של אליה"), באתר ‏מאקו‏, 13 בספטמבר 2020 עדי רובינשטיין, פדואל פרדיסו: הצצה לסרט הראשון שמצולם בשומרון, באתר ישראל היום, 29 באפריל 2021 חן אמסלם: "אני ומאור זגורי ביחד", באתר וואלה, 1 ביוני 2016 יוני פרוים, פרק החתונה: חן אמסלם ומאור זגורי נשואים, במדור "פנאי פלוס" באתר ynet‏, 3 באוקטובר 2017